laion/Wikipedia-Exotic huggingface dataset:
ইজমা

ইজমা (إجماع) একটি আরবি শব্দ। এর আভিধানিক অর্থ কোন বিষয়ে সকল ‍জনগণ একমত হওয়া। ইমাম যুবাইদী হানাফী বলেনঃ “والا جماع أي اجماع الأمة : الاتفاق” এবং ইজমা অর্থাৎ উম্মাতের ইজমাঃ ঐকমত্য ইবনু ’উমার (রাঃ) হতে বর্ণিত। তিনি বলেন, রসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আল্লাহ তা’আলা আমার গোটা উম্মাতকে; অপর বর্ণনাতে তিনি বলেছেন, উম্মাতে মুহাম্মাদীকে কখনও পথভ্রষ্টতার উপর একত্রিত করবেন না। আল্লাহ তা’আলার হাত (রহমত ও সাহায্য) জামা’আতের উপর রয়েছে। — তিরমিযীঃ ২১৬৭, মিশকাত ১৭৩, সনদঃ সহীহ এ হাদীসের ব্যাখ্যায় মদীনা ইসলামী বিশ্ববিদ্যালয়ের কতিপয় আলেমগণ বলেন, এখানে জামাআত বলতে কুরআন ও সুন্নাহর অনুসারীদের বুঝানো হয়েছে, এবং সে কারণে কোরআন আর সুন্নাহ ব্যতীত আর কোন কিছুতেই সমগ্র মুসলিম উম্মাহ একমত হবে না। ইমাম আবু হানীফা বলেন,"ইসলামী শরীয়াতের কোন হুকুমের ব্যাপারে একই যুগের সকল মুজতাহিদদের একমত হওয়াকে ইজমা বলে"। মুসলিমদের নিকট এটি একটি শারঈ দলীল এবং এটি ত্যাগ করা গুনাহ এর কাজ। শায় খুল ইসলাম হাফেয ইবনে তাইমিয়া বলেন, الْحَمْدُ لِلَّهِ، مَعْنَى الْإِجْمَاعِ: أَنْ تَجْتَمِعَ عُلَمَاءُ الْمُسْلِمِينَ عَلَى حُكْمٍ مِنْ الْأَحْكَامِ. وَإِذَا ثَبَتَ إجْمَاعُ الْأُمَّةِ عَلَى حُكْمٍ مِنْ الْأَحْكَامِ لَمْ يَكُنْ لِأَحَدِ أَنْ يَخْرُجَ عَنْ إجْمَاعِهِمْ؛ فَإِنَّ الْأُمَّةَ لَا تَجْتَمِعُ عَلَى ضَلَالَةٍ وَلَكِنْ كَثِيرٌ مِنْ الْمَسَائِلِ يَظُنُّ بَعْضُ النَّاسِ فِيهَا إجْمَاعًا وَلَا يَكُونُ الْأَمْرُ كَذَلِكَ بَلْ يَكُونُ الْقَوْلُ الْآخَرُ أَرْجَحَ فِي الْكِتَابِ وَالسُّنَّةِ. হামদ এবং ছানা আল্লাহ এর জন্য। ইজমা এর অর্থ এটা যে আহকামের ভেতর কোনো হুকুমের উপর মুসলমানদের ঐ ইমাম গুলো ঐকমত্য হয়ে যায় এবং যখন কোনো হুকুমের উপর উম্মতের ইজমা প্রমাণিত হয়ে যায় তবে কারো জন্য জায়েয নয় যে ঐ ইমামদের ইজমা থেকে বের হয়ে যায়। কারণ উম্মত কখনই গোমরাহীর উপর ঐকমত্য হতে পারে না , কিন্তু অনেক মাসায়েল এর উপর কিছু লোক ভাবে যে এর উপর ইজমা আছে কিন্তু আসলে ঐ মাসালায় ইজমা হয় নি এক্ষেত্রে কিতাব এবং সুন্নাতই বেশি অধিকার প্রাপ্ত। কিয়াস ইখতিলাফ ইজতিহাদ উলামা উসুল আল ফিকহ আল কামুসুল মুহীত (পৃঃ ৯১৭), আল মুজামু্ল ওয়াসিয়ত ( ১/১৩৫) এবং কামুসুল ওয়াহিদ (পৃঃ ২৮০ তাজুল আরূস খন্ড ১১ পৃঃ৭৫ উসূলুল ঈমান, লেখক: মদীনা বিশ্ববিদ্যালয়ের কয়েকজন আলিম, অনুবাদক : আবু বকর মুহাম্মদ যাকারিয়া ও মঞ্জুরে ইলাহী, প্রকাশনায়: বাদশাহ ফাহাদ প্রিন্টিং প্রেস, সৌদি আরব। পৃষ্ঠাঃ ৪০০-৪০২ আল ফাতোয়া আল কাবির খন্ড ১ পৃঃ ৪৮৪, মাজমু’উ ফাতোয়া খন্ড ২০ পৃঃ১০ The Doctrine of Ijma': Is there a consensus? by Dr. Mohammad Omar Farooq
কারবালা

কারবালা (আরবি: كربلاء; কারবালা আল-মুকাদ্দাসা বলেও উল্লেখ করা হয়) ইরাকের অন্তর্গত একটি শহর। এটি বাগদাদের ১০০ কিমি (৬২ মাইল) দক্ষিণ-পশ্চিমে অবস্থিত। শহরটি কারবালা প্রদেশের রাজধানী। ২০০৩ সালের হিসাব অনুযায়ী এখানকার জনসংখ্যা ৫,৭২,৩০০ জন। কারবালা মূলত ঐতিহাসিক কারবালার যুদ্ধের কারণে বেশি পরিচিত। মহানবীর দৌহিত্র ও আলীর পুত্র হোসাইন ইবনে আলী এই শহরে শাহাদাতবরণ করেন। মক্কা, মদিনা ও জেরুজালেমের পর শিয়া মুসলমানেরা কারবালাকে সবচেয়ে গুরুত্বপূর্ণ ধর্মীয় স্থান হিসেবে বিবেচনা করে থাকে। বিভিন্ন অনুসন্ধানকারীদের মধ্যে "কারবালা" শব্দের উৎপত্তি সম্পর্কে অনেক মত রয়েছে। কেউ কেউ "কারবালা" এর সাথে "কারবালাতো" ভাষার একটি সংযোগ রয়েছে বলে উল্লেখ করেছেন, আবার কেউ কেউ এর অর্থ বের করার চেষ্টা করেছেন "কারবালা" শব্দের বানান এবং ভাষা বিশ্লেষণ করে। প্রাচীন ব্যাবিলনীয় গ্রামগুলির একটি গ্রুপ ছিল সেই গ্রুপের নাম ছিল "কার বাবেল"। সেই গ্রুপের অন্তর্ভুক্ত গ্রামগুলো হল - নানাওয়া, আল-গাদিরিয়া, কারবেল্লা (কার্ব ইল্লু। যেমন আরবা ইল্লু [আরবিল]), আল-নওয়াওয়েস এবং আল- হীর। অনুসন্ধানকারীরা উপসংহারে পৌঁছেছেন যে "কারবালা" শব্দটি সেই আরবি শব্দ "কার বাবেল" নামের গ্রুপটি থেকে এসেছে। সেই গ্রুপে উল্লেখ করা প্রাচীন ব্যাবিলনীয় গ্রামগুলির শেষ গ্রামের নামটি আজ আল-হাইয়ার নামে পরিচিত এবং যেখানে হুসেন ইবন আলীর কবর অবস্থিত। তদন্তকারী ইয়াকুত আল-হামাউই উল্লেখ করেছিলেন যে "কারবালা" এর অর্থের বিভিন্ন ব্যাখ্যা থাকতে পারে, যার মধ্যে মূল যে ব্যাখাটি তিনি করেছেন সেটি হল যে জায়গায় হুসেইন ইবন আলীকে শহীদ করা হয়েছিল সেটি নরম মাটির তৈরি - "আল-কারবালাত"। শিয়াদের বিশ্বাস অনুসারে, প্রধান দূত গ্যাব্রিয়েল (জিব্রাঈল আঃ) মুহাম্মদ (সাঃ) কে কারবালা' নামের প্রকৃত অর্থ বর্ণনা করেছেন: কার্ব (আরবি: كَرْب, যে ভূমি অনেক যন্ত্রণার কারণ হবে) এবং বালা' (আরবি: بَلَاء, দুর্দশা) এর সংমিশ্রণ।" কারবালার যুদ্ধ http://www.citypopulation.de/Iraq.html Published in the 19th century Louis de Sivry, সম্পাদক (১৮৫৯)। "Karbala"। Dictionnaire geographique, historique, descriptif, acheologique des pèlerinages anciens et modernes (French ভাষায়)। Paris। উদ্ধৃতি শৈলী রক্ষণাবেক্ষণ: অচেনা ভাষা (link) Published in the 20th century "Kerbela", The Encyclopaedia Britannica (11th সংস্করণ), New York: Encyclopaedia Britannica, ১৯১০, ওসিএলসি 14782424 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Published in the 21st century C. Edmund Bosworth, সম্পাদক (২০০৭)। "Karbala"। Historic Cities of the Islamic World। Leiden: Koninklijke Brill।  Michael R.T. Dumper; Bruce E. Stanley, সম্পাদকগণ (২০০৮), "Karbala", Cities of the Middle East and North Africa, Santa Barbara, USA: ABC-CLIO উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কারবালা সংক্রান্ত মিডিয়া রয়েছে।
আরাফাত

আরাফাত (আরবি: عرفة) (আরাফাতের ময়দান বলেও পরিচিত) মক্কা থেকে ২০ কিমি দক্ষিণ পূর্বে অবস্থিত একটি সমতল অঞ্চল। বছরের অধিকাংশ সময় এই স্থানে লোক সমাগম হয় না। জিলহজ মাসের ৯ তারিখ হজের দিন হজযাত্রীরা মিনা থেকে এখানে উপস্থিত হন। আরাফাতে অবস্থান হজের অন্যতম ফরজ এবং সবচেয়ে গুরুত্বপূর্ণ অংশ। এসময় এখানে খুতবা পড়া হয় এবং যোহর ও আসরের নামাজ একত্রে পড়া হয়। সন্ধ্যায় হজযাত্রীরা আরাফাত ছেড়ে মুজদালিফার উদ্দেশ্যে রওনা হন। https://www.google.com.sa/maps/dir/Mt+Arafat/Mecca/@21.3850184,39.8410552,12z/data=!3m1!4b1!4m14!4m13!1m5!1m1!1s0x15e9fdbfebe918df:0x6cfad77937cbd28e!2m2!1d40.0027778!2d21.3666667!1m5!1m1!1s0x15c21b4ced818775:0x98ab2469cf70c9ce!2m2!1d39.8166667!2d21.4166667!3e0 টেমপ্লেট:Saudi Arabia-stub
হাইপারলিংক

কম্পিউটিঙে হাইপারলিংক (ইংরেজি: Hyperlink) হল উপাত্তের একটি রেফারেন্স বা ইঙ্গিত যা পাঠক সরাসরি ক্লিক করে বা মাউস রাখার দ্বারা অনুসরণ করতে পারে। একটি নথির একটি সম্পূর্ণ নথিতে অথবা একটি নির্দিষ্ট উপাদানে একটি হাইপারলিংক পয়েন্ট করে। হাইপারটেক্সট হল লেখাসহ হাইপারলিংক। একটি সফ্টওয়্যার ব্যবস্থা যা হাইপারটেক্সট তৈরি বা দেখতে ব্যবহৃত হয় তা হল হাইপারটেক্সট সিস্টেম বা হাইপারটেক্সট ব্যবস্থা। যখন একজন ব্যবহারকারী হাইপারলিংকসমূহ অনুসরণ করে তখন তাকে হাইপারটেক্সট ব্রাউজ বা পরিভ্রমণ বলে। একটি হাইপারলিঙ্ক ধারণকারী নথিটি এর উত্স নথি হিসাবে পরিচিত। উদাহরণ স্বরূপ, উইকিপিডিয়া বা গুগল সার্চ-এর বিষয়বস্তুতে, পাঠ্যের অনেক শব্দ এবং পদ সেই পদগুলির সংজ্ঞাগুলির সাথে হাইপারলিঙ্কযুক্ত। হাইপারলিঙ্কগুলি প্রায়শই রেফারেন্স মেকানিজম যেমন বিষয়বস্তুর সারণী, পাদটীকা, গ্রন্থপঞ্জি, সূচীপত্র, অক্ষর, এবং শব্দাবলী। কিছু হাইপারটেক্সটে হাইপারলিঙ্ক দ্বিমুখী হতে পারে এগুলো দুটি দিকে অনুসরণ করা যেতে পারে তাই উভয় প্রান্তই নোঙ্গর এবং লক্ষ্য হিসাবে কাজ করে। আরও জটিল ব্যবস্থা রয়েছে যেমন অনেক থেকে অনেক লিঙ্ক। হাইপারলিঙ্ক অনুসরণ করার প্রভাব হাইপারটেক্সট সিস্টেমের সাথে পরিবর্তিত হতে পারে এবং কখনও কখনও লিঙ্কের উপর নির্ভর করতে পারে - উদাহরণস্বরূপ ওয়ার্ল্ড ওয়াইড ওয়েবে বেশিরভাগ হাইপারলিঙ্কে লক্ষ্য নথিটি প্রদর্শিত নথিটি প্রতিস্থাপন করে তবে কিছু লক্ষ্য নথিটি একটি নতুন উইন্ডোতে খোলার জন্য চিহ্নিত করা হয় (বা সম্ভবত একটি নতুন ট্যাবে)। আরেকটি সম্ভাবনা হল ট্রান্সক্লুশন যার জন্য লিঙ্ক লক্ষ্য একটি ডকুমেন্টের টুকরো যা সোর্স ডকুমেন্টের মধ্যে লিঙ্ক অ্যাঙ্করকে প্রতিস্থাপন করে। শুধু যে - ব্যক্তিরা নথিটি দেখছেন , তাঁরা হাইপারলিঙ্ক অনুসরণ করতে পারেন । এই হাইপারলিঙ্কগুলি প্রোগ্রামগুলি দ্বারা স্বয়ংক্রিয়ভাবে অনুসরণ করা যেতে পারে। যে প্রোগ্রাম প্রতিটি হাইপারলিঙ্ক অনুসরণ করে হাইপারটেক্সট অতিক্রম করে এবং সমস্ত পুনরুদ্ধারকৃত নথি সংগ্রহ করে , তাকে ওয়েব স্পাইডার বা ক্রলার বলা হয়। "Tabbed browsing"। computerhope.com। মে ২৬, ২০২১ তারিখে মূল থেকে আর্কাইভ করা। সংগ্রহের তারিখ জুলাই ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আরাফাতের পাহাড়

আরাফাতের পাহাড় (আরবি: جبل عرفات) সৌদি আরবের মক্কার পূর্ব দিকে আরাফাতে অবস্থিত একটি পাহাড়। একে জাবালে রহমত (রহমতের পাহাড়) বলেও উল্লেখ করা হয়। রাসূল মুহাম্মদ এখানে দাঁড়িয়ে হজযাত্রীদের সামনে বিদায় হজের ভাষণ দিয়েছিলেন। পাহাড়টি গ্রানাইটে গঠিত এবং উচ্চতা প্রায় ৭০ মি। জিলহজের ৯ তারিখ আরাফাতের দিন হাজিরা আরাফাতে অবস্থান করেন এবং আল্লাহর কাছে নিজের পাপের কারণে ক্ষমা চান। ৯ জিলহজ সূর্যাস্তের মাধ্যমে আরাফাতের কার্যক্রম সমাপ্ত হয়। এরপর হজযাত্রীরা মুজদালিফার উদ্দেশ্যে যাত্রা করেন। মুজদালিফায় মাগরিব ও ইশার নামাজ একত্রে পড়া হয়। পাহাড়ের আশপাশের সমতল ভূমিকে আরাফাতের ময়দান বলা হয়। কখনো কখনো আরাফাতের পাহাড়ের মাধ্যমে সমগ্র এলাকাকে বোঝানো হয়। হজের সাথে সংশ্লিষ্টতার কারণে এই স্থান মুসলিমদের নিকট খুব গুরুত্বপূর্ণ। হজ করতে ইচ্ছুক কোনো ব্যক্তি আরাফাতে উপস্থিত হতে ব্যর্থ হলে শরিয়া অনুযায়ী তার হজ হয় না। জাবালে রহমত পাহাড়ের প্রবেশ পথ আরাফার ময়দানে হাজীগণ উপস্থিতি হজ্জ পালনের অন্যতম শর্ত আল্লাহপাকের কাছে ক্ষমা প্রার্থনারত হাজী জাবালে রহমত জাবালে রহমত সমবেত হাজী জাবালে রহমত পাহাড়ে কোরআন তেলয়াতরত হাজী জাবালে রহমত পাহাড় হজ "Saudi Arabia Hajj: Millions at Mount Arafat for ceremonies"। BBC News (ইংরেজি ভাষায়)। ২০১৬-০৯-১১। সংগ্রহের তারিখ ২০২১-০৭-০৪।  Qureshi, A. A.; Sultan, A.; Rashid, A.; Ali, M.; Waheed, A.; Manzoor, S.; Baloch, M. A.; Matiullah; Batool, S. (২০১২-০৯-০১)। "Geological and radiological studies of the Mount Arafat, Mekkah, Saudi Arabia"। Journal of Radioanalytical and Nuclear Chemistry (ইংরেজি ভাষায়)। 293 (3): 955–963। আইএসএসএন 1588-2780। ডিওআই:10.1007/s10967-012-1776-0।  উইকিমিডিয়া কমন্সে আরাফাতের পাহাড় সম্পর্কিত মিডিয়া দেখুন।
চার্ল ল্যাঙ্গেভ্যাল্ট

চার্ল কেনেথ ল্যাঙ্গেভ্যাল্ট (ইংরেজি: Charl Langeveldt; জন্ম: ১৭ ডিসেম্বর, ১৯৭৪) স্ট্যালেনবস এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। অবসর গ্রহণের পর বর্তমানে তিনি বাংলাদেশ জাতীয় ক্রিকেট দলের বোলিং কোচের দায়িত্ব পালন করছেন। দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে খেলেছেন তিনি। দলে চার্ল ল্যাঙ্গেভ্যাল্ট মূলতঃ ডানহাতি ফাস্ট-মিডিয়াম সুইং বোলার। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ক্রিকেট খেলায় মনোনিবেশের পূর্বে ড্রাকেনস্টেইন কারেকশনাল সেন্টারে ওয়ার্ডার হিসেবে কাজ করেন। ১৯৯৭-৯৮ মৌসুম থেকে ২০১৩-১৪ মৌসুম পর্যন্ত বোল্যান্ড দলের প্রতিনিধিত্ব করেছেন। তন্মধ্যে, ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন তিনি। অক্টোবর, ২০০১ সালে কিম্বার্লীতে কেনিয়ার বিপক্ষে একদিনের আন্তর্জাতিকে অভিষেক ঘটে তার। খেলায় তিনি দুই উইকেট পান। পরের খেলায় নিউল্যান্ডসে ২১ রানের বিনিময়ে ৪ উইকেট পান। ২০০৩ সালের ক্রিকেট বিশ্বকাপে দক্ষিণ আফ্রিকা দলের অন্যতম সদস্য মনোনীত হন। গ্রুপ-পর্বের একটিমাত্র খেলায় দূর্বল কেনিয়ার বিপক্ষে অংশগ্রহণ করেন। জানুয়ারি, ২০০৫ সালে কেপটাউনের নিজ মাঠে ইংল্যান্ড দলের বিপক্ষে তার টেস্ট অভিষেক ঘটে। প্রথম ইনিংসেই তিনি ৪৬ রানে ৫ উইকেট লাভ করে সবিশেষ কৃতিত্ব দেখান। ১১ মে, ২০০৫ তারিখে বার্বাডোসের কেনসিংটন ওভালে অনুষ্ঠিত তৃতীয় একদিনের আন্তর্জাতিকে স্বাগতিক ওয়েস্ট ইন্ডিজের বিপক্ষে হ্যাট্রিক করার গৌরব অর্জন করেন। তিনি একে-একে ইয়ান ব্রাডশ, ড্যারেন পাওয়েল এবং কোরি কলিমোরকে আউট করেন। তার এ হ্যাট্রিকটি শেষ ওভারে সম্পন্ন হয় ও দল মাত্র ১ রানের ব্যবধানে নাটকীয়ভাবে জয় পায়। এ হ্যাট্রিকের ফলে তিনি প্রথম দক্ষিণ আফ্রিকানের মর্যাদা পান। চার্ল ল্যাঙ্গেভ্যাল্ট কিছু সময় দক্ষিণ আফ্রিকা দলের বোলিং কোচের দায়িত্ব পালন করেন। ৩০ অক্টোবর, ২০১৭ তারিখে ওয়েস্ট ইন্ডিয়ান ক্রিকেটার অটিস গিবসন তার স্থলাভিষিক্ত হন। বাংলাদেশ ক্রিকেট বোর্ডের সাধারণ সভায় গৃহীত সিদ্ধান্ত মোতাবেক ২৭ জুলাই, ২০১৯ তারিখে তাকে বাংলাদেশ ক্রিকেট দলের বোলিং কোচ হিসেবে মনোনয়ন দেয়া হয়। "3rd Test: South Africa v England at Cape Town, Jan 2-6, 2005"। espncricinfo। সংগ্রহের তারিখ ২০১১-১২-১৮।  "3rd ODI: West Indies v South Africa at Bridgetown, May 11, 2005"। ক্রিকইনফো। সংগ্রহের তারিখ ১১ জুলাই ২০০৯।  চেতন শর্মা দক্ষিণ আফ্রিকা জাতীয় ক্রিকেট দল একদিনের আন্তর্জাতিক ক্রিকেটে হ্যাট্রিকের তালিকা দক্ষিণ আফ্রিকান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে চার্ল ল্যাঙ্গেভ্যাল্ট (ইংরেজি) ক্রিকেটআর্কাইভে চার্ল ল্যাঙ্গেভ্যাল্ট (সদস্যতা প্রয়োজনীয়) (ইংরেজি)
প্লেস্টেশন ৪

প্লেস্টেশন ৪ (আনুষ্ঠানিকভাবে পিএস৪ হিসেবে সংক্ষিপ্ত) সনি কমপিউটার এন্টারটেইনমেন্ট এর একটি ভিডিও গেম কনসোল। ফেব্রুয়ারি ২০, ২০১৩ ইং তারিখে এক সংবাদ সম্মেলনে প্লেস্টেশন ৪ কে প্লেস্টেশন ৩ এর উত্তরাধিকারী হিসেবে ঘোষণা করা হয়, এটি উত্তর আমেরিকাতে নভেম্বর ১৫, ২০১৩ ইং তারিখে চালু করা হয়েছিল ইউরোপ এবং অস্ট্রেলিয়া ২৯ নভেম্বর ২০১৩ তারিখে। এটা ভিডিও গেম কনসোলের অষ্টম প্রজন্মের হিসাবে নিনটেনডোর উয়ি ইউ, এবং মাইক্রোসফটের এক্সবক্স ওয়ানের সাথে প্রতিদ্বন্দ্বিতা করে। "Sony's Manufacturing Operations (Japan)" (পিডিএফ)। ৮ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ আগস্ট ২০১৪।  Mishkin, Sarah (১৩ নভেম্বর ২০১৩)। "Foxconn profits beat expectations"। Financial Times। (নিবন্ধন করা প্রয়োজন (সাহায্য))।  উদ্ধৃতি ত্রুটি: <ref> ট্যাগ বৈধ নয়; engadget নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; eurogamer নামের সূত্রটির জন্য কোন লেখা প্রদান করা হয়নি http://www.sie.com/en/corporate/release/2018/180109.html।  |শিরোনাম= অনুপস্থিত বা খালি (সাহায্য) "সংরক্ষণাগারভুক্ত অনুলিপি"। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৮।  Anthony, Sebastian (২২ নভেম্বর ২০১৩)। "Comparison of Xbox One and the Playstation 4"। ExtremeTech। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৩।  "PlayStation 4 iFixit Teardown"। সংগ্রহের তারিখ ১৭ জানুয়ারি ২০১৪।  "PS4: The Ultimate FAQ – North America"। PlayStation Blog। Sony Computer Entertainment। ৩১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৩।  PS4 will support 4K for 'personal contents' like photos, but not games | Polygon Usher, William (৩০ জানুয়ারি ২০১৪)। "Killzone: Shadow Fall Sells 2.1 Million Copies For PS4"। cinemablend.com। সংগ্রহের তারিখ ৫ নভেম্বর ২০১৪।
ফয়সাল আল দাউয়িশ

ফয়সাল বিন সুলতান আল দাউয়িশ (Arabic: فيصل بن سلطان الدويش, আনুমানিক ১৮৮২ – ১৯৩১) ছিলেন মুতায়র গোত্র ও ইখওয়ানের একজন নেতা। সৌদি আরবের একত্রীকরণে তিনি ইবনে সৌদকে সহায়তা করেন। ১৯২০ সালের ১৬ মে আল দাউয়িশ কুয়েতের প্রতিরক্ষা ও নিরাপত্তা বাহিনির উপর হামলা করেন এবং তাদের অনেকে নিহত হয়। পরে ১৯২০ সালে কুয়েতে ইখওয়ানের এক হামলায় তিনি নেতৃত্ব দেন। এসময় আল জাহরা গ্রাম তাদের দখলে আসে। কিন্তু ব্রিটিশদের চাপের কারণে তাদের সেখান থেকে সরে যেতে হয়। ১৯২৯ সালে সাবিলার যুদ্ধে ফয়সাল আহত হন। তিনি পালিয়ে যান এবং পরবর্তীতে কুয়েতে ব্রিটিশদের কাছে আত্মসমর্পণ করেন। রাজা আবদুল আজিজ ইবনে সৌদ তাকে ক্ষমা করেন তবে পরে তাকে কারাগারে পাঠানো হয়। ১৯৩১ সালে তিনি কারাগারে মৃত্যুবরণ করেন। KUNA উইকিমিডিয়া কমন্সে ফয়সাল আল দাউয়িশ সংক্রান্ত মিডিয়া রয়েছে।
সাবিলার যুদ্ধ

সাবিলার যুদ্ধ (২৯ মার্চ ১৯২৯) ছিল ইখওয়ান বিদ্রোহের প্রধান যুদ্ধ। ইখওয়ান ও ইবনে সৌদের বাহিনীর মধ্যে এই লড়াই সংঘটিত হয়। কোনো এক পক্ষ উটে আরোহণ করেছে এমন যুদ্ধের মধ্যে এটি শেষ প্রধান যুদ্ধ। ইখওয়ান বাহিনীর রক্ষণশীল মনোভাবের কারণে তারা আধুনিক অস্ত্র ব্যবহার করত না। বিদ্রোহী ইখওয়ান যুদ্ধে পরাজিত হয়। তাদের প্রতিপক্ষ সৌদি বাহিনী লড়াইয়ে মেশিনগান ব্যবহার করে। বিদ্রোহের অন্যতম প্রধান নেতা ফয়সাল আল দাউয়িশ যুদ্ধে আহত নন। অভিযোগ রয়েছে যে সুলতান বিন বাজাদ যুদ্ধক্ষেত্র থেকে পলায়ন করেন। ইবনে সৌদের সমর্থকদের দৃষ্টিতে এই যুদ্ধ প্রয়োজনীয় ছিল। তবে ইখওয়ান একে গণহত্যা ও বিশ্বাসঘাতকতা এবং ব্রিটিশ উপনিবেশবাদের কাছে সৌদিদের আত্মসমর্পণ হিসেবে দেখে। ট্রান্সজর্ডানে ইখওয়ান আক্রমণ মধ্য প্রাচ্য আধুনিক সংঘাতের তালিকা University of Central Arkansas, Middle East/North Africa/Persian Gulf Region[স্থায়ীভাবে অকার্যকর সংযোগ] "Ibn Sa'ud's defeat of the Ikhwan"। Encyclopedia Britannica।  "Battle of Sibilla"। King Abdul Aziz (Ibn Saud) Information Resource। ২০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৫।  Lacey, Robert (২০০৯-১০-১৫)। Inside the Kingdom: Kings, Clerics, Modernists, Terrorists, and the Struggle for Saudi Arabia। Penguin Group US। পৃষ্ঠা 16। আইএসবিএন 9781101140734। সংগ্রহের তারিখ ১৪ নভেম্বর ২০১৩।
সবুজ করাতি হাঙ্গর

সবুজ করাতি হাঙ্গর (ইংরেজি: longcomb sawfish বা green sawfish), (বৈজ্ঞানিক নাম: Pristis zijsron), হচ্ছে প্রিস্টিডি পরিবারের করাতমাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। Simpfendorfer, C. (২০১৩)। "Pristis zijsron"। বিপদগ্রস্ত প্রজাতির আইইউসিএন লাল তালিকা। সংস্করণ 2013.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০১ Species Description of Pristis zijsron at www.shark-references.com
লম্বাদন্তী করাতি হাঙ্গর

লম্বাদন্তী করাতি হাঙ্গর বা করাতি হাঙ্গর বা খান্দা মাগর(ইংরেজি: largetooth sawfish বা Leichhardt's sawfish বা freshwater sawfish), (বৈজ্ঞানিক নাম:Pristis microdon) হচ্ছে প্রিস্টিডি পরিবারের করাতমাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০১ Species Description of Pristis microdon at www.shark-references.com
ছুরিদন্তী করাতি হাঙ্গর

ছুরিদন্তী করাতি হাঙ্গর বা করাতি হাঙ্গর বা খান্দা মাগর(ইংরেজি: knifetooth sawfish বা pointed sawfish বা narrow sawfish), (বৈজ্ঞানিক নাম:Anoxypristis cuspidata) হচ্ছে প্রিস্টিডি পরিবারের করাতমাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। Sepkoski, Jack (২০০২)। "A compendium of fossil marine animal genera (Chondrichthyes entry)"। Bulletins of American Paleontology। 364: p.560। ২০১২-০৫-১০ তারিখে মূল থেকে আর্কাইভ করা। সংগ্রহের তারিখ ২০০৮-০১-০৯। উদ্ধৃতি শৈলী রক্ষণাবেক্ষণ: অতিরিক্ত লেখা (link) D'Anastasi, B., Simpfendorfer, C. & van Herwerden, L. (২০১৩)। "Anoxypristis cuspidata"। বিপদগ্রস্ত প্রজাতির আইইউসিএন লাল তালিকা। সংস্করণ 2013.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০১ Species Description of Anoxypristis cuspidata at www.shark-references.com
পাতি সমুদ্র ঘোড়া

পাতি সমুদ্র ঘোড়া (ইংরেজি: common seahorse, estuary seahorse, or yellow seahorse) (বৈজ্ঞানিক নাম: Hippocampus kuda), হচ্ছে সিংনাথিডি পরিবারের একটি মাছের প্রজাতি। পাতি সমুদ্র ঘোড়া হচ্ছে ছোট, ঘোড়ার-মতো মাছ, যাদের অসাধারণ জন্মপ্রক্রিয়া আছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। [[[:টেমপ্লেট:IUCNlink]] "Hippocampus kuda"] |ইউআরএল= এর মান পরীক্ষা করুন (সাহায্য)। IUCN red list of threatened species। International Union for Conservation of Nature। ২০০৮।  "Hippocampus kuda"। Fishbase। সংগ্রহের তারিখ ৫ সেপ্টে ২০১২।  Mills, Dick (২০০৪)। Aquarium Fish: The visual guide to more than 500 marine and freshwater fish varieties। Eyewitness Handbooks। পৃষ্ঠা 281।  বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০২
শরিফিয়ান খিলাফত

শরিফিয়ান খিলাফত (আরবি: خلافة شريفية) ছিল হেজাজের মক্কার শরিফ কর্তৃক ঘোষিত খিলাফত। ১৯২৪ সালে উসমানীয় খিলাফতের বিলুপ্তির পর এই খিলাফত ঘোষিত হয়। ১৫ শতাব্দীর দিকে শরিফিয়ান খিলাফত নিয়ে কিছু ধারণা তৈরী হলেও তা বাস্তব রূপ লাভ করে ১৯ শতকের শেষদিকে উসমানীয় সাম্রাজ্যের পতনের কারণে তা গুরুত্ব লাভ করতে থাকে। ১৮৭৭-১৮৭৮ সালে রুশ-তুর্কি যুদ্ধে তুর্কিদের পরাজয়ের ফলে এর গুরুত্ব বৃদ্ধি পায়। তবে মধ্য প্রাচ্য বা অন্যান্য অঞ্চলে এই খিলাফত বেশি সমর্থন পায়নি। ১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে। Teitelbaum 2001, pp. 43–44. Teitelbaum 2001, p. 12 Teitelbaum 2001, p. 240. Teitelbaum 2001, p. 248. Teitelbaum, Joshua (২০০১)। The Rise and Fall of the Hashimite Kingdom of Arabia। London: C. Hurst & Co. Publishers। আইএসবিএন 978-1-85065-460-5।
মক্কা শরিফাত

মক্কা শরিফাত (আরবি: شرافة مكة, প্রতিবর্ণীকৃত: শারাফাহ্ মাক্কাহ্) বা মক্কা আমিরাত ছিল মক্কার শরিফ কর্তৃক শাসিত একটি রাষ্ট্র। রাষ্ট্র হলেও এর সার্বভৌমত্ব ছিল না। এটি ৯৮৬ থেকে ১৯২৫ পর্যন্ত স্থায়ী ছিল। ১২০১ সাল থেকে কাতাদা ইবনে ইদরিস আল আলাউয়ি আল হাসানির বংশধররা ধারাবাহিকভাবে ১৯২৫ সাল পর্যন্ত শাসন করেন। মক্কার শরিফ উসমানীয় আরব Randall Baker (১৯৭৯)। King Husain and the Kingdom of Hejaz। The Oleander Press। পৃষ্ঠা 2। আইএসবিএন 978-0-900891-48-9। সংগ্রহের তারিখ ২০১৩-০৬-১০।  Joshua Teitelbaum (২০০১)। The Rise and Fall of the Hashimite Kingdom of Arabia। C. Hurst & Co. Publishers। পৃষ্ঠা 9। আইএসবিএন 978-1-85065-460-5। সংগ্রহের তারিখ ২০১৩-০৬-১১।  Jordan: Keys to the Kingdom। Jordan Media Group। ১৯৯৫। পৃষ্ঠা xvi।  Numan, Nurtaç (নভেম্বর ২০০৫), The Emirs of Mecca and the Ottoman Government of Hijaz, 1840-1908, The Institute for Graduate Studies in Social Sciences, ১৪ ডিসেম্বর ২০১৯ তারিখে মূল থেকে আর্কাইভ করা, সংগ্রহের তারিখ ৩১ জানুয়ারি ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kingdoms of the Arabs - The Hashemites টেমপ্লেট:Subdivisions of the Ottoman Empire
আফসার জাজাই

আফসার খান জাজাই (পশতু: افسر ځاځي; জন্ম: ১০ আগস্ট, ১৯৯৩) কাবুলে জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য আফসার জাজাই দলে মূলতঃ উইকেট-রক্ষকের দায়িত্ব পালন করছেন। এছাড়াও, তিনি ডানহাতে ব্যাটিংয়ে পারদর্শীতা প্রদর্শন করে আসছেন। সেপ্টেম্বর, ২০০৯ সালে আইসিসি অনূর্ধ্ব-১৯ ক্রিকেট বিশ্বকাপ বাছাইপর্বে ছয় খেলায় নয়জনকে আউট করতে সহায়তা করেন। মাত্র ১৬ বছর বয়সেই নিউজিল্যান্ডে অনুষ্ঠিত ২০১০ সালের আইসিসি অনূর্ধ্ব-১৯ ক্রিকেট বিশ্বকাপে আফগানিস্তান দলের সদস্য মনোনীত হন। এরপর ২০১২ সালেও দ্বিতীয়বারের মতো অনূর্ধ্ব-১৯ বিশ্বকাপ খেলেন। ১৮ বছর বয়সে শারজায় অনুষ্ঠিত আন্তর্মহাদেশীয় কাপে আফগানিস্তানের পক্ষে প্রথম-শ্রেণীর ক্রিকেটে অভিষেক ঘটে তার। দ্বিতীয় ইনিংসে তার অপরাজিত ৮৪* রানের সুবাদে আফগান দল নেদারল্যান্ডসের বিপক্ষে তিন উইকেটে জয়লাভ করে। ২৮ নভেম্বর, ২০১৪ তারিখে সংযুক্ত আরব আমিরাতের বিপক্ষে অনুষ্ঠিত প্রথম একদিনের আন্তর্জাতিকে অভিষেক ঘটে তার। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য আফসার জাজাইসহ ১৫-সদস্যের চূড়ান্ত তালিকা প্রকাশ করে। Most dismissals in 2009 ICC Under-19 Cricket World Cup Qualifier Ireland, Scotland notch up fifth wins Afghanistan Under-19s Squad for ICC Under-19 World Cup, 2009/10 Afghanistan Under-19s Squad for ICC Under-19 World Cup, 2012 Afghanistan, Scotland stay in contention for ninth place "Afghanistan tour of United Arab Emirates, 1st ODI: United Arab Emirates v Afghanistan at Dubai (CA), Nov 28, 2014"। ESPN Cricinfo। সংগ্রহের তারিখ ২৮ নভেম্বর ২০১৪।  ""Zazai, Ghani in Afghanistan World Cup Squad""। সংগ্রহের তারিখ ২৯ ডিসেম্বর ২০১৪।  নাসির জামাল ২০১৫ ক্রিকেট বিশ্বকাপ দলসমূহ ২০১৪-১৫ দুবাই ত্রি-দেশীয় সিরিজ আফগানিস্তান জাতীয় ক্রিকেট দল ইএসপিএনক্রিকইনফোতে আফসার জাজাই (ইংরেজি) ক্রিকেটআর্কাইভে আফসার জাজাই (সদস্যতা প্রয়োজনীয়) (ইংরেজি)